Rikunarita-ORG/Wikinium huggingface dataset:
# Onderwys

Skoolmeisies sit in 'n klas onder 'n boom se skaduwee in Bamozai, Afghanistan.
**Onderwys** omsluit die onderrig en aanleer van spesifieke vaardighede asook ander minder tasbare maar moontlik meer ingrypend die oordrag van kennis, positiewe oordeel en goed ontwikkelde wysheid. Een van die grondliggende aspekte van onderwys is die oordrag van kultuur van geslag tot geslag. Onderwys fasiliteer die verwesenliking van selfpotensiaal en verborge talente van 'n indiwidu. Dit is 'n toepassing van pedagogie, 'n vak wat betrekking het op die teoretiese- en toegepaste navorsing wat verband hou met leer en onderrig en staatmaak op ander dissiplines soos sielkunde, filosofie, rekenaarwetenskap, taalkunde, sosiologie en antropologie.

## Onderwysstelsel

'n Klaskamer by 'n kleuterskool in Afghanistan.
Onderwys en onderrig vind plaas wanneer 'n gemeenskap, 'n groep of 'n indiwidu 'n kurrikulum saamstel om mense te onderrig, gewoonlik jongmense. Onderrig kan sistematies en deeglik geskied. Soms kan onderwysstelsel gebruik word om bo en behalwe kennis ook ideologieë of ideale te bevorder, wat tot die misbruik van 'n stelsel kan lei. Daar is 'n noue verband tussen "onderwys" en die wetenskaplike vakgebied van opvoedkunde.

### Primêre Onderwys

Onderrig by die Fakulteit Biomediese Ingenieurswese aan die Tsjeggiese Tegniese Universiteit in Praag.
Jan Steen (1672)
Primêre of laer-onderwys bestaan uit die eerste jare van formele, gestruktureerde onderwys tydens die kinderjare. In die meeste lande is primêre onderwys verpligtend (hoewel sekere lande tuisonderrig toelaat). Primêre onderwys begin normaalweg wanneer kinders tussen die ouderdom van vier tot agt jaar. Die verdeling tussen primêre en sekondêre onderwys is ietwat arbitrêr, maar vind oor die algemeen rondom die ouderdom van elf tot twaalf jaar plaas; sommige onderwysstelsels het 'n afsonderlike middelskool wat die oorgang vorm van primêre tot sekondêre onderwys, gewoonlik tot die ouderdom van veertien jaar.

### Sekondêre onderwys

Teenswoordig bestaan sekondêre onderwys in die meeste onderwysstelsels van die wêreld uit die tweede fase van formele onderwys wat tydens adolesensie plaasvind. Dit word gekenmerk deur die oorgang van die gewoonlik verpligtende onderwys vir minderjariges na die opsionele, selektiewe tersiêre onderwys of hoëronderwys (bv. universiteite en beroepsopleidingskole vir volwassenes). Die skeiding tussen primêre en sekondêre onderwys verskil van land tot land en soms selfs binne die grense van 'n land, maar die skeiding vind gewoonlik plaas rondom die aanvang van die tienerjare. Die doel van sekondêre onderwys is gewoonlik daarop gemik om voldoende algemene kennis te vestig ter voorbereiding van hoëronderwys of beroepsopleiding.

## Sien ook

* Geskiedenis van onderwys
* Ontskoling

## Verwysings
# Begraafplaas

'n Begraafplaas in Nagano-prefektuur, Japan.
Begraafplaas langs 'n kerk in Wisconsin, VSA.
Die Heldeakker begraafplaas in Pretoria, Suid-Afrika.
Morumbi Begraafplaas, in Morumbi-distrik, São Paulo, Brasilië.
Die "Vrolike Kerkhof" van Săpânța in Noordwes-Roemenië waar kleurryke houtgrafstene die lewensverhale van oorledenes beskryf en uitbeeld
'n **Begraafplaas** is 'n afgeslote gebied waar liggame van oorlede persone begrawe word. Begraafplase het gewoonlik tuine en ander versierings wat lewe simboliseer en hulde aan die afgestorwenes bring. Gedenkmure word ook soms in begraafplase aangebring waarin die veraste oorskot van afgestorwenes geberg word.

'n Begraafplaas word ook soms 'n kerkhof genoem, omdat begraafplase aanvanklik meestal in die hof (= tuin of erf) van 'n kerk aangelê is. Binne die begraafplase vind 'n mens soms 'n sogenaamde kerkhofhuis met begroetings- of afskeidsruimte waar daar kort voor die teraardebestelling aan die oorledene die laaste eer betoon word.

## Sien ook

* Grafskrif
* Grafskending
* Digitale grafsteen
* Kerkhof
* Verassing
# Verkiesing

In meeste lande waar verkiesings gehou word, word daar met 'n stempotlood op 'n stembrief gestem.
'n **Verkiesing** is 'n metode waar 'n aantal persone, die stemgeregtiges, deur middel van 'n stemming bepaal aan wie 'n bepaalde funksie, pos of titel toegeken moet word.

Verkiesings word ook soms gebruik om uit te klaar wie of wat "die beste" is. As voorbeeld, tydens kompetisies van die Mejuffrou Suid-Afrika of Eurovision-sangfees.

In demokratiese lande word algemene verkiesings elke paar jaar uitgeroep om verteenwoordigers (van die volk) wat die wetgewende organe uitmaak te verkies. Die stemproses verskil drasties van land tot land. In sommige lande word nasionale amptenare apart verkies (soos 'n president), in ander word hulle aangestel. Demokratiese lande kan ook ander tipes verkiesings, soos munisipale en provinsiale verkiesings, uitroep.

Lande wat nie demokraties is nie hou ook soms verkiesings. Dit word gewoonlik gedoen sodat mense 'n plaaslike verteenwoordiger (soos 'n burgemeester) kan kies. Baie lande is ook skynbaar demokraties, maar agter die skerms word 'n outokratiese vorm van regering in stand gehou.

## Sien ook

* Verkiesings in Suid-Afrika
# The Washington Post

The Washington Post is 'n groot Amerikaanse dagblad wat op 6 Desember 1877 gestig is. Dit is die grootste koerant wat in Washington, D.C., die hoofstad van die Verenigde State, gepubliseer word, en fokus veral op nasionale politiek. Sy leuse, *Democracy Dies in Darkness*, verskyn bo-aan sy voorblad. Breëbladweergawes word daagliks in die Distrik Columbia, Maryland, en Virginië gedruk.

## Verwysings

## Eksterne skakels

* Amptelike webwerf
# Amerikaanse Senaat

Huidige samestelling van die Amerikaanse Senaat (118de Kongres, 2023–2025)
Die **Amerikaanse Senaat** (Engels: *United States Senate*) is die hoërhuis van die Amerikaanse Kongres. Dit bestaan uit 100 senators wat elk 'n ses-jaar termyn dien. In die 118de Kongres beheer Demokrate (48 senators) die Senaat danksy drie onafhanklike senators wat saam met hulle koukus; 49 senators is Republikeine.

## Verwysings
# Stokperdjie

Stokperdjie: Om skulpe te versamel
'n **Stokperdjie** is 'n aktiwiteit wat gereeld deur 'n mens beoefen word vir genot en ontspanning, tipies tydens 'n mens se vrye tyd. Stokperdjies kan die versameling van sekere tema-items en voorwerpe insluit, die betrokke raak by kreatiewe en artistieke uitdagings, om sport te speel, of die voortsetting van ander vermaak. Die lys van stokperdjies is 'n lang lys en verander gereeld, soos belangstellings en modes verander. Deur 'n spesifieke stokperdjie voortdurend te beoefen, bekom iemand aansienlike vaardighede en kennis op daardie gebied.

Betrokkenheid by stokperdjies het toegeneem sedert die laat negentiende eeu toe werkers oor meer vrye tyd beskik het, en die vordering in tegnologie meer tyd vir ontspanning gelaat het. Stokperdjies is geneig om tendense te volg in die samelewing, byvoorbeeld was seëlversameling gewild gedurende die 19de en 20ste eeue want posstelsels was die belangrikste middel van kommunikasie, terwyl bv. videospeletjies meer gewild is deesdae, as gevolg van tegnologiese vooruitgang.

Die skryf van artikels op Wikipedia is 'n stokperdjie vir sommige mense.
## Tipes stokperdjies

Stokperdjies is 'n diverse versameling van aktiwiteite en dit is moeilik om hulle op 'n logiese wyse te kategoriseer. Die volgende kategorisering van stokperdjies is ontwikkel deur Stebbins.

### Versamel

Die versameling sluit in soek, opspoor, verkryging, organisering, katalogisering, vertoon en stoor. Versameling is aanloklik vir baie mense as gevolg van hul belangstelling in 'n bepaalde vakgebied en 'n begeerte om te kategoriseer en orde te skep uit kompleksiteit. Sommige versamelings behels die opbou van items uit ander lande in die wêreld. Ander fokus op 'n subonderwerp binne hul belangstellingsveld, moontlik iets soos 19de eeuse posseëls, melkbotteletikette van Sussex, of Mongoolse harnasse.

'n Seëlalbum wat gebruik word vir die stoor/vertoon van los seël in 'n tematiese versameling.
Versameling is 'n ou stokperdjie, met selfs Keiser Augustus wat 'n muntversamelaar was. Soms verander versamelaars hul stokperdjie in 'n besigheid wat handeldryf in die items wat versamel word.

### Kookkuns

Kookkuns is vir sommige mense 'n stokperdjie, 'n uitdaging en 'n bron van groot tevredenheid. Vir baie ander is dit 'n werk of 'n diens, soos skoonmaak. In die vroeë 21ste eeu is die belangrikheid van die kookkuns as 'n stokperdjie gedemonstreer deur die gewildheid van kompeterende televisiekookprogramme.
# Politieke aksiekommitee

In die Verenigde State is 'n **politieke aksiekomitee** (Engels: political action committee - **PAC**) 'n belastingvrye 527-organisasie wat veldtogbydraes van lede saamvoeg en daardie fondse skenk aan veldtogte vir of teen kandidate, stembriefinisiatiewe of wetgewing. Die wetlike term PAC is geskep in die nastrewing van veldtogfinansieringshervorming in die Verenigde State. Demokrasieë van ander lande gebruik verskillende terme vir die eenhede van veldtogbesteding of besteding aan politieke mededinging (sien politieke finansies). Op die Amerikaanse federale vlak word 'n organisasie 'n PAC wanneer dit meer as $1 000 ontvang of spandeer met die doel om 'n federale verkiesing te beïnvloed, en registreer by die Federale Verkiesingskommissie (FVK), volgens die wet op die federale verkiesingsveldtog soos gewysig deur die Tweeparty-veldtoghervormingswet van 2002 (ook bekend as die McCain-Feingold-wet). Op staatsvlak word 'n organisasie 'n PAC volgens die staat se verkiesingswette.

Bydraes tot PAC's van korporatiewe of vakbondskatouries is onwettig, alhoewel hierdie entiteite 'n PAC kan borg en finansiële ondersteuning bied vir die administrasie en fondsinsameling daarvan. Vakbond-geaffilieerde PAC's mag slegs bydraes van vakbondlede vra. Onafhanklike PAC's kan bydraes van die algemene publiek vra en moet hul eie koste uit daardie fondse betaal.

## Oorsig

Federale multi-kandidaat PAC's kan soos volg tot kandidate bydra:

* $5 000 aan 'n kandidaat- of kandidaatkomitee vir elke verkiesing (primêre en algemene verkiesings tel as afsonderlike verkiesings);
* $15 000 aan 'n politieke party per jaar; en
* $5,000 aan 'n ander PAC per jaar.

PAC's mag onbeperkte uitgawes maak onafhanklik van 'n kandidaat of politieke party
In sy 2010-saak Citizens United v. FEC, het die Hooggeregshof van die Verenigde State dele van die Wet op hervorming van veldtogte van 2002 (ook bekend as die McCain–Feingold Act) omvergewerp wat korporatiewe en vakbond politieke onafhanklike uitgawes in politieke veldtogte verbied het. Citizens United het verklaar dat dit ongrondwetlik is om korporasies en vakbonde te verbied om uit hul algemene tesouries te bestee om kandidate te bevorder of om by te dra tot PAC's. Dit het hierdie wette se verbod op korporasies of vakbonde wat direk tot 'n kandidaat- of kandidaatkomitee bydra, ongeskonde gelaat.

## Verwysings
# Wikisource

Wikibronne/ Wikisource|  |
| Tipe webwerf | Wiki |
| Beskikbaar in | Veeltalig |
| Eienaars | Wikimedia Stigting |
| URL |  |
| Registrasie | Opsioneel |

**Wikisource** of **Wikibronne** is 'n projek van die Wikimedia Stigting wat ten doel het om 'n vrye wiki met bronverwysings daar te stel wat in ander projekte aangehaal kan word.

## Voorbeelde

* Wet op outeursreg 98 van 1978
* Universele verklaring van menseregte
* Die Heidelbergse Kategismus

## Eksterne skakels

* (af)  Wikisource se amptelike Afrikaanse tuisblad

|  |  |  |  |
| --- | --- | --- | --- |
|  | Wikimedia Stigting |  |  |
|
Projekte: Broeikas | Commons | Meta-Wiki | Wikibooks | Wikidata | Wikinews | Wikipedia | Wikiquote | Wikisource | Wikispecies | Wikiversity | Wikivoyage | WikiWoordeboek
Sien ook: Wiki | MediaWiki | QRpedia |
# Onderneming

'n **Sakeonderneming** is 'n outonome/onafhanklike ekonomiese eenheid wat goedere en dienste binne 'n spesifieke ekonomiese stelsel produseer en lewer. Ondernemings is die nywerheid se kontakpunt met die verbruiker. Ondernemings voeg die verskillende sakefunksies bymekaar deur middel van goeie bestuur om winsgewendheid en gladde bedryfsverloop, onder meer, teweeg te bring. In die studie van bedryfsekonomie, bestaan daar drie verskillende ondernemings, naamlik klein ondernemings, medium ondernemings, en groot ondernemings. Daar is nie 'n duidelike onderskeid tussen die drie ondernemings van verskillende grootte nie. Die enigste faktor wat onderskeid tref tussen klein en groot ondernemings, is die onafhanklike eienaarskap en beheer.

## Ondernemingsvorme

Daar bestaan verskillende soorte ondernemings, waaronder eenmansake, vennootskappe, beslote korporasies, maatskappye (privaat of publiek).
# Regsubjek

'n **Regsubjek** word gedefinieer as die houer van subjektiewe regte ten opsigte van regsobjekte. Elkeen is ook draers van regte en verpligtinge. Regsubjekte word ingedeel in natuurlike persone (mense) en regspersone soos Maatskappye en Beslote Korporasies en Trusts.
'n Regspersoon ontleen sy status aan 'n Wet of doelgeskrewe grondwet of stigtingsakte, terwyl 'n natuurlike persoon sy status deur geboorte verwerf. Die regstatus van 'n natuurlike persoon word gerig deur burgerskap.
# Akte van oprigting

**Akte van Oprigting** (AVO) is 'n vorm wat die regte, pligte en die verantwoordelikhede van aandeelhouers en direkteure met betrekking tot 'n maatskappy uiteensit. Dit is een van die regulasies wat aan die Kommissie van Maatskappye voorgelê moet word.

## Verwysings
# TikTok

Logo
**TikTok**, en sy Chinese eweknie **Douyin** (Chinees: 抖音; pinyin: Dǒuyīn), is 'n kortvorm-videogasheerdiens wat deur die Chinese maatskappy ByteDance besit word. Dit huisves video's wat deur gebruikers opgelaai is, wat kan wissel van 3 sekondes tot 10 minute.

Sedert hul bekendstellings het TikTok en Douyin wêreldwye gewildheid verwerf. In Oktober 2020 het TikTok 2 miljard selfoonaflaaie wêreldwyd oortref. Morning Consult het TikTok aangewys as die derde vinnigsgroeiende handelsmerk van 2020, ná Zoom en Peacock. Cloudflare het TikTok as die gewildste webwerf van 2021 gelys, wat google.com oortref het.

TikTok is onderhewig aan kritiek oor sielkundige gevolge soos verslawing, sowel as kontroversies rakende onvanpaste inhoud, verkeerde inligting, sensuur, moderering en verdagte gebruikersprivaatheid.

## Douyin

Douyin is in September 2016 deur ByteDance in Beijing, China bekendgestel, oorspronklik onder die naam A.me, voordat dit in Desember 2016 na Douyin (抖音) verander is. Douyin is in 200 dae ontwikkel en het binne 'n jaar 100 miljoen gebruikers gehad, met meer as een miljard video's wat elke dag gekyk is.

## TikTok vs. Douyin

TikTok is 'n heeltemal aparte, geïnternasionaliseerde weergawe van Douyin, wat in September 2016 in die Chinese mark vrygestel is. Dit is in 2017 vir iOS en Android in die meeste markte buite die vasteland van China bekendgestel; dit het egter eers wêreldwyd beskikbaar geword nadat dit op 2 Augustus 2018 met 'n ander Chinese sosialemediadiens, Musical.ly, saamgesmelt het.

TikTok en Douyin het amper dieselfde gebruikerskoppelvlak, maar geen toegang tot mekaar se inhoud nie. Hulle bedieners is elk gebaseer in die mark waar die onderskeie toepassing beskikbaar is. Die twee produkte is soortgelyk, maar hul funksies is nie identies nie. Douyin sluit 'n in-video-soekfunksie in wat deur mense se gesigte kan soek vir meer video's van hulle, tesame met ander kenmerke soos aankope, bespreking van hotelle en die maak van geo-gemerkte resensies.

## Sien ook

* Lys van Suid-Afrikaanse TikTok-beïnvloeders
* Sosialemediabemarking

## Verwysings
# Amerikaanse Gebaretaal

Persone wat gebaretaal toepas.
**Amerikaanse Gebaretaal** (**ASL**) is 'n natuurlike taal wat dien as die oorheersende gebaretaal van dowe gemeenskappe in die Verenigde State en die grootste deel van die Engelssprekende Kanada. ASL is 'n volledige en georganiseerde visuele taal wat uitgedruk word deur beide handmatige en nie-handmatige kenmerke te gebruik. Behalwe in Noord-Amerika word dialekte van ASL en ASL-gebaseerde kreole in baie lande regoor die wêreld gebruik, insluitend 'n groot deel van Wes-Afrika en dele van Suidoos-Asië. ASL word ook wyd aangeleer as 'n tweede taal, wat dien as 'n lingua franca.

Travis Dougherty demonstreer die ASL-alfabet. Stemopname deur Gilbert G. Lensbower.
ASL is die naaste verwant aan Franse Gebaretaal (LSF). Daar is voorgestel dat ASL 'n kreoolse taal van LSF is, hoewel ASL kenmerke toon wat atipies is van kreoolse tale, soos agglutinatiewe morfologie.

ASL het in die vroeë 19de eeu ontstaan in die Amerikaanse Skool vir Dowes (ASD) in Hartford, Connecticut, vanuit 'n situasie van taalkontak. Sedertdien het ASL-gebruik wyd versprei deur skole vir dowes en dowe gemeenskapsorganisasies. Ten spyte van die wydverspreide gebruik daarvan, is geen akkurate telling van ASL-gebruikers gehou nie. Betroubare ramings vir Amerikaanse ASL-gebruikers wissel van 250 000 tot 500 000 persone, insluitend 'n aantal kinders van dowe volwassenes (CODA) en ander horende individue.

'n Gebaretaaltolk aan diens by 'n aanbieding
Tekens in ASL het 'n aantal fonemiese komponente, soos bewegings van die gesig, die torso en die hande. ASL is nie 'n vorm van pantomime nie, hoewel ikonisiteit 'n groter rol in ASL speel as in gesproke tale. Engelse leenwoorde word dikwels deur die spel met vingers geleen, hoewel ASL-grammatika nie verwant is aan dié van Engels nie. ASL het verbale ooreenstemming en aspektuele markering en het 'n produktiewe stelsel om agglutinatiewe klassifiseerders te vorm. Baie taalkundiges glo dat ASL 'n onderwerp-werkwoord-voorwerp- taal is. Daar is egter verskeie ander voorstelle om rekening te hou met ASL-woordorde.

Alhoewel die Verenigde State, die Verenigde Koninkryk en Australië Engels as 'n gemeenskaplike mondelinge en geskrewe taal deel, is ASL nie onderling verstaanbaar met Britse Gebaretaal (BSL) of Auslan nie. Al drie tale toon grade van ontlening uit Engels, maar dit alleen is nie voldoende vir kruistaalbegrip nie. Daar is gevind dat 'n relatief hoë persentasie (37–44%) van ASL-tekens soortgelyke vertalings in Auslaans het, wat vir mondelinge tale daarop dui dat hulle aan dieselfde taalfamilie behoort. Dit lyk egter nie histories geregverdig vir ASL en Auslan nie, en dit is waarskynlik dat die ooreenkoms veroorsaak word deur die hoër mate van ikonisiteit in gebaretale in die algemeen, sowel as kontak met Engels.

Amerikaanse Gebaretaal word nou deur baie kolleges aanvaar as 'n taal wat in aanmerking kom vir krediet vir vreemde tale; baie state maak dit verpligtend om dit as sodanig te aanvaar. In sommige state is dit egter slegs waar met betrekking tot hoërskoolkursuswerk.

## Verwysings
# Internasionale Vakbondkonfederasie

Die **Internasionale Vakbondkonfederasie** (Engels: *International Trade Union Confederation*, **ITUC**) is die wêreld se grootste vakbondfederasie. Dit is op 1 November 2006 gevorm toe die Internasionale Konfederasie van Vrye Vakbonde (ICFTU) en die Wêreldkonfederasie van Arbeid (WCL) saamgesmelt het. Die ITUCse stigtingskongres is in Wene gehou en is deur die ontbindingskongresse van beide die ICFTU en die WCL voorafgegaan. Die ITUC bestaan uit die geaffilieerde organisasies van die gewese ICFTU en die WCL, tesame met agt ander nasionale vakbondorganisasies wat vir die eerste keer tot 'n globale liggaam sal affilieer. Daar word verwag dat hierdie groepe die Confédération générale du travail in Frankryk en die Argentynse Werkersunie sal insluit. Die Wêreldfederasie van Vakbonde sal onafhanklik bly. Die ITUC verteenwoordig 166 miljoen werkers in sy 309 geaffilieerde organisasies binne 156 lande en gebiede. Die ITUC word deur Guy Ryder gekop.
# Brits-Columbië

| Colombie-Britannique British Columbia Brits-Columbië |
| --- |
|

|  |  |
| --- | --- |
|  |  |
| (Vlag van Brits-Columbië) | (Landswapen van Brits-Columbië) |

 |
| *Leuse : Splendor Sine Occasu* |
|  |
| Ander provinsies en gebiede van Kanada |
| **Land** |  Kanada |
| **Hoofstad** | Victoria ﻿ / ﻿ |
| **Grootste stad** | Vancouver |
| **Goewerneur-generaal** | Janet Austin |
| **Eerste Minister** | David Eby (NDP) |
| **Oppervlakte** | 944 735 km² |
|  - Land | 925 126 vk km |
|  - Water | 19 549 vk km (2,1%) |
| **Bevolking (2021)** |
|  - Totaal | 5 000 879 inw. |
|  - Digtheid | 5,41 inw./vk km |
| **Toelating tot die Kanadese Federasie** |
|  - Datum | 20 Julie 1871 |
| **Verteenwoordiging in die Parlement** |
|  - Parlement | 36 |
|  - Senaat | 6 |
| **Posafkorting** | BC |
| **Voorsetsel by poskode** | V |
| **Tydsone** | UTC -8 & -7 |
| **Internet-domein** | .bc.ca |
|  |

**Brits-Columbië** of **Brits-Kolumbië** (Engels: **British Columbia**; Frans: **Colombie-Britannique**) is 'n provinsie aan die weskus van Kanada met 'n oppervlakte van 944 735 km². Die provinsie het 5 000 879 inwoners. Sy hoofstad is Victoria, maar sy grootste stad en ekonomiese sentrum is Vancouver, wat ook die derde grootste stad in Kanada is.

## Geografie

Mount Robson in die Kanadese Rotsgebergte
Brits-Columbië lê aan die westekant van Kanada. Aan sy weskant lê die Stille Oseaan, dit het grense met die Amerikaanse deelstaat Alaska in die noordweste, die Yukon-gebiede en die Noordwestelike gebiede in die noorde, die provinsie Alberta in die ooste, en die deelstate Washington, Idaho, en Montana in die suide. Langs die kus van Brits-Columbië lê baie fjorde en eilande.

Die hoofstad Victoria lê op die suidelike punt van die grootste eiland, Vancouver-eiland, en het 330 700 inwoners in sy metropolitaanse gebied. Vancouver, met 2 208 300 inwoners, is in die suidwestelike hoek van die provinsie. Ander groot stede en dorpe is Abbotsford (150 000 inwoners) en Chilliwack (74 000) ook in die suidweste, Kelowna (147 739) en Kamloops (90 000) in die suidelike binnekant, Nanaimo (90 000) aan Vancouver-eiland, en Prince George (83 000), die grootste stad in die noorde van Brits-Columbië.

Die Fraserrivier ontspring en sy monding is in die provinsie.

## Verwysings

## Eksterne skakels

* The Political Economy of British Columbia's Rainforests Geargiveer 14 Junie 2006 op Wayback Machine
# Black Beauty

| Black Beauty |
| --- |
|  |
|

---

 |
| **Skrywer** | Anna Sewell |
| **Land** |  Verenigde Koninkryk |
| **Taal** | Engels |
| **Genre** | Kinderboek |
| **Uitgewer** | Jarrold & Sons |
| **Uitgegee** | 24 November 1877 |
| **Bladsye** | 255 |
| Letterkunde-portaal |

Black Beauty is die naam van 'n kinderboek deur Anna Sewell wat in 1877 gepubliseer is. Die hoofkarakter van die boek is 'n perd met dieselfde naam. Dit is al tot talle rolprente en TV-programme verwerk.

In die boek vertel die perd die storie van sy lewe en al sy wedervaringe. Dit begin waar hy vry en gemaklik saam met sy ma woon. Toe hy oud genoeg was, is hy van plaas tot plaas verkoop en deur verskillende mense besit. Deur sy avonture ontmoet baie gawe en wrede mense. Hy maak ook talle nuwe vriende en kom voor verskeie uitdagings te staan.

*Black Beauty* was Sewell se enigste roman. Sy het dit van 1871 tot 1877 by haar huis in Old Catton (naby Norwich) geskryf. Soms was sy te siek om self te skryf en dikteer sy die storie vanuit haar siekbed aan haar ma, die skryfster Mary Wright Sewell. Vanaf 1876 het sy ook op stukkies papier skryf, wat haar ma vervolgens oorgeskryf het. Sy verkoop die roman op 24 November 1877 en sterf vyf maande na die publikasie daarvan. Voor haar dood het sy reeds besef dat dit 'n topverkoper is.

Die boek was vir 'n tyd as gevolg van sy titel in Suid-Afrika verban gewees.

Dit is deur Elizabeth Weber in Afrikaans vertaal en as *Swart Glorie* (ISBN 978-1-77023-546-5) gepubliseer.

## Verwysings

## Eksterne skakels

* Wikimedia Commons het meer media in die kategorie Black Beauty.